|  |  |
| --- | --- |
|    |    |
|  |  |  |  |
| **Deres ref.:** | **Vår ref.:**  | **Saksbehandler:** | **Dato:** |
|   | 25/1638 - 1 - TOAE 25/12458 | Tommy Andre Eide  | 28.04.2025 |

**Varsel om oppstart av arbeid med ny skolestruktur i Narvik kommune 2025**

Narvik kommune gir med dette melding om at arbeid med skolestruktur er igangsatt. Arbeid utføres på bakgrunn av saksfremlegg i Narvik kommunestyre og vedtak i sak 143/24 – Narvik kommune Økonomiplan 2025-2028.

[Kst. sak. 143/24-Narvik kommune Økonomiplan 2025-2028](https://www.narvik.kommune.no/innsynfront/wfinnsyn.ashx?response=journalpost_detaljer&journalpostid=2022212850&)

Arbeidet vil pågå frem til saken legges frem til behandling i Narvik kommunestyre februar 2026.

For å sikre forsvarlig saksbehandling og at saken blir tilstrekkelig opplyst, legges saken ut til offentlig høring i to måneder, slik anbefalingen er fra Utdanningsdirektoratet [Udir-2-2012, sist endret 01.08.2024](https://www.udir.no/regelverkstolkninger/opplaring/narskole-og-skolekretsgrenser/udir-2-2012---behandlingen-av-saker-om-skolenedleggelser-og-kretsgrenser/). Periode for høringen er satt til 25.08.2025-26.10.2025.

Det betyr at frist for innsending av innspill til saken er 26.10.2025. Involverte parter vil motta et offentlig høringsbrev august 2025, med faktaopplysninger de vil bli bedt om å ta stilling til (se tidslinje under).

[Udir-2-2012, sist endret 01.08.2024](https://www.udir.no/regelverkstolkninger/opplaring/narskole-og-skolekretsgrenser/udir-2-2012---behandlingen-av-saker-om-skolenedleggelser-og-kretsgrenser/):

*«Spørsmål om skolestruktur og eventuelle kretsgrenser for skoler vil i stor grad berøre foreldre og nærmiljø. Skolens samarbeidsutvalg, alternativt foreldrerådet, bør derfor få anledning til å uttale seg når det gjelder vedtak om skolestruktur.*

*Andre som bør få anledning til å uttale seg i slike saker kan være:*

* *fagforeningene for de ansatte ved skolen, grendelag og andre grupper og organisasjoner som kan ha interesse i saken*
* *andre brukere av skolen som vil bli påvirket av en nedleggelse*
* *andre brukerorganer ved skolene, for eksempel skolemiljøutvalg og elevråd*
* *samarbeidsutvalg eller foreldreråd ved andre skoler som berøres*

*Øvrig avtale- og lovverk om medbestemmelse avtalt mellom partene forutsettes fulgt opp. Hvis endring av skolestruktur medfører endringer i skyssbehov, bør også fylkeskommunen få anledning til å uttale seg i saken.»*

**Medvirkning:**

Det vil bli gjennomført høringsmøter ved alle skoler i Narvik kommune i perioden uke 37/2025-43/2025. Konkret tidspunkt for gjennomføring av høringsmøter vil bli annonsert på et senere tidspunkt.

**Tidslinje:**

**28.04.2025:** Varsel om oppstart.

Involverte varsles at det vil komme en sak om skolestruktur til politisk behandling, og at det vil bli gjennomført høringsrunder høsten 2025.

**25.08.2025:** Offentlig brev/høringsdokument sendes ut til alle som bør få uttale seg i saker knyttet til endringer i skolestruktur jamfør Udir-2-2012.

**26.10.2025:** Frist for innsending av innspill til saken.

Innspill til saken sendes til postmottak@narvik.kommune.no – merkes «Skolestruktur 2025»

**Februar 2026:** Saken behandles av Hovedutvalg for drift som innspill til formannskapet/ kommunestyret.

**Februar 2026:** Saken behandles av Narvik formannskap som innstilling til Narvik kommunestyre.

**Februar 2026:** Saken behandles av Narvik kommunestyre

Med hilsen

Tommy Andre Eide

kommunalsjef

Oppvekst

*Dokumentet er elektronisk godkjent og har derfor ingen signatur*

| **Vedlegg:** |
| --- |
|   |   |

| **Kopi til:** |
| --- |
| Astri Enevoldsen Sletteng | Oppvekst |   |   |
| Heidi Eriksen Laksaa | Helse og omsorg |   |   |
| Heidi Fagerjord Liljebakk | Oppvekst |   |   |
| Julianne Høvik | Oppvekst |   |   |
| Lars Norman Andersen | Plan, næring, kultur og teknisk drift |   |   |
| Lars Skjønnås | Rådmann |   |   |
| Michael James Morgan | Oppvekst |   |   |
| Rolf Lossius | Virksomhetsstyring |   |   |
| Ronny Åsheim |   |   |   |
| Åshild Parr | Oppvekst |   |   |